NÁRODNÁ RADA SLOVENSKEJ REPUBLIKY

**VIII. volebné obdobie**

CRD-1569/2021

**641a**

**S p o l o č n á s p r á v a**

**výborov Národnej rady Slovenskej republiky o prerokovaní vládneho návrhu zákona, ktorým sa mení a dopĺňa zákon č. 302/2019 Z. z. o zálohovaní jednorazových obalov na nápoje a o zmene a doplnení niektorých zákonov v znení neskorších predpisov a o zmene a doplnení zákona č. 79/2015 Z. z. o odpadoch a o zmene a doplnení niektorých zákonov v znení neskorších predpisov (tlač 641) vo výboroch Národnej rady Slovenskej republiky v druhom čítaní**

 Výbor Národnej rady Slovenskej republiky pre pôdohospodárstvo a životné prostredie ako gestorský výbor k vládnemu návrhu zákona podáva Národnej rade Slovenskej republiky v  súlade s § 79 ods. 1 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov spoločnú správu výborov Národnej rady Slovenskej republiky:

**I.**

 Národná rada Slovenskej republiky uznesením č. 965 z 30. septembra 2021 pridelila vládny návrh zákona, ktorým sa mení a dopĺňa zákon č. 302/2019 Z. z. o zálohovaní jednorazových obalov na nápoje a o zmene a doplnení niektorých zákonov v znení neskorších predpisov a o zmene a doplnení zákona č. 79/2015 Z. z. o odpadoch a o zmene a doplnení niektorých zákonov v znení neskorších predpisov (tlač 641) na prerokovanie týmto výborom:

 **Ústavnoprávnemu výboru Národnej rady Slovenskej republiky,**

**Výboru Národnej rady Slovenskej republiky pre financie a rozpočet,**

 **Výboru Národnej rady Slovenskej republiky pre hospodárske záležitosti a**

**Výboru Národnej rady Slovenskej republiky pre pôdohospodárstvo a životné prostredie.**

 Za gestorský výbor určila Výbor Národnej rady Slovenskej republiky pre pôdohospodárstvo a životné prostredie.

 Výbory prerokovali predmetný vládny návrh zákona v lehote určenej uznesením Národnej rady Slovenskej republiky.

**II.**

 Poslanci Národnej rady Slovenskej republiky, ktorí nie sú členmi výborov, ktorým bol vládny návrh zákona pridelený, neoznámili v určenej lehote gestorskému výboru žiadne stanovisko k predmetnému vládnemu návrhu zákona (§ 75 ods. 2 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov).

**III.**

 Výbory Národnej rady Slovenskej republiky, ktorým bol vládny návrh zákona pridelený zaujali k nemu nasledovné stanoviská:

 Ústavnoprávny výbor Národnej rady Slovenskej republikyuznesením č. 392 z 18. novembra 2021 s vládnym návrhom zákona **súhlasil** a odporučil ho Národnej rade Slovenskej republiky **schváliť s pripomienkami**.

Výbor Národnej rady Slovenskej republiky pre financie a rozpočet uznesením č. 249 z 18. novembra 2021 s vládnym návrhom zákona **súhlasil** a odporučil ho Národnej rade Slovenskej republiky **schváliť s pripomienkami.**

Výbor Národnej rady Slovenskej republiky pre hospodárske záležitosti uznesením č. 240 z 22. novembra 2021 s vládnym návrhom zákona **súhlasil** a odporučil ho Národnej rade Slovenskej republiky **schváliť s pripomienkami.**

Výbor Národnej rady Slovenskej republiky pre pôdohospodárstvo a životné prostredie uznesením č. 160 z 9. december 2021 s vládnym návrhom zákona **súhlasil** a odporučil ho Národnej rade Slovenskej republiky **schváliť s pripomienkami.**

**IV.**

Z uznesení výborov Národnej rady Slovenskej republiky, uvedených v bode III. tejto správy, vyplývajú tieto pozmeňujúce a doplňujúce návrhy s odporúčaním gestorského výboru:

1. V čl. I, bode 8 § 7 ods. 1 písm. v) sa slová „každoročne najneskôr do 31. júla a najneskôr do 31. januára kalendárneho roka“ nahrádzajú slovami „dvakrát ročne, najneskôr do 31. januára príslušného roka a najneskôr do 31. júla príslušného roka“.

*Odôvodnenie k bodu 1: Ide o legislatívno-technickú úpravu, ktorou sa gramaticky a štylisticky spresňuje povinnosť správcu doručiť Ministerstvu životného prostredia Slovenskej republiky správu o činnosti (bod 2 Legislatívno-technických pokynov Prílohy č. 2 k Legislatívnym pravidlám tvorby zákonov).*

**Ústavnoprávny výbor Národnej rady Slovenskej republiky**

**Výbor Národnej rady Slovenskej republiky pre financie a rozpočet**

**Výbor Národnej rady Slovenskej republiky pre hospodárske záležitosti**

**Gestorský výbor odporúča neschváliť**

1. V čl. I, bode 8 § 7 ods. 1 písm. w) sa slová „na mesačnej báze“ nahrádzajú slovami „raz mesačne“.

*Odôvodnenie k bodu 2: Ide o legislatívno-technickú úpravu, ktorou sa terminologicky spresňuje povinnosť správcu zverejňovať výkaz všetkých platieb (bod 2 Legislatívno-technických pokynov Prílohy č. 2 k Legislatívnym pravidlám tvorby zákonov).*

**Ústavnoprávny výbor Národnej rady Slovenskej republiky**

**Výbor Národnej rady Slovenskej republiky pre financie a rozpočet**

**Výbor Národnej rady Slovenskej republiky pre hospodárske záležitosti**

**Gestorský výbor odporúča neschváliť**

1. V čl. I bod 8 znie:

„8. V § 7 sa odsek 1 dopĺňa písmenami w) a x), ktoré znejú:

„w) doručiť ministerstvu životného prostredia dvakrát ročne, najneskôr do 31. januára príslušného roka a najneskôr do 31. júla príslušného roka za predchádzajúce kalendárne polroky správu o činnosti, ktorá obsahuje prehľad o stave zálohového systému, údaje o stave plnenie cieľov návratnosti ustanovených v prílohe č. 1 a definovanie potenciálnych problémov pri plnení cieľov,

x) zverejňovať raz mesačne a v ustanovenom rozsahu výkaz všetkých platieb spojených s výkonom svojej činností podľa tohto zákona.“.“.

*Odôvodnenie k bodu 3:* *Ide o legislatívno-technické precizovanie označenia písmen.*

**Výbor Národnej rady Slovenskej republiky pre pôdohospodárstvo a životné prostredie**

**Gestorský výbor odporúča schváliť**

1. V čl. I bode 9 § 7 ods. 3 a 4 sa slová „písm. v)“ nahrádzajú slovami „písm. w)“.

*Odôvodnenie k bodu 4: Legislatívno-technická úprava v súvislosti s prečíslovaním písmen v § 7 ods. 1.*

**Výbor Národnej rady Slovenskej republiky pre pôdohospodárstvo a životné prostredie**

**Gestorský výbor odporúča schváliť**

1. V čl. I, bode 9 § 7 ods. 5 v prvej vete a ods. 6 v prvej vete sa slovo „smie“ nahrádza slovom „môže“.

*Odôvodnenie k bodu 5: Ide o legislatívno-technickú úpravu, ktorou sa terminologicky spresňuje oprávnenie správcu nakladať s príjmami, ktoré nadobudol z nevyplatených záloh (bod 2 legislatívno-technických pokynov prílohy č. 2 k legislatívnym pravidlám tvorby zákonov).*

**Ústavnoprávny výbor Národnej rady Slovenskej republiky**

**Výbor Národnej rady Slovenskej republiky pre financie a rozpočet**

**Výbor Národnej rady Slovenskej republiky pre hospodárske záležitosti**

**Výbor Národnej rady Slovenskej republiky pre pôdohospodárstvo a životné prostredie**

**Gestorský výbor odporúča schváliť**

1. čl. I, bode 11 § 9 ods. 3 písm. d) sa slovo „podrobnosti o“ vypúšťa.

*Odôvodnenie k bodu 6: Ide o legislatívno-technickú úpravu, ktorou sa s ohľadom na znenie úvodnej vety („všeobecne záväzný právny predpis, ktorý vydá ministerstvo životného prostredia, ustanoví podrobnosti o“), vypúšťa nadbytočné slovo „podrobnosti o“, nakoľko sa nachádza v úvodnej vete odseku 3.*

**Ústavnoprávny výbor Národnej rady Slovenskej republiky**

**Výbor Národnej rady Slovenskej republiky pre financie a rozpočet**

**Výbor Národnej rady Slovenskej republiky pre hospodárske záležitosti**

**Výbor Národnej rady Slovenskej republiky pre pôdohospodárstvo a životné prostredie**

**Gestorský výbor odporúča schváliť**

1. V čl. I bode 12 sa slová „písm. v)“ nahrádzajú slovami „písm. w)“.

*Odôvodnenie k bodu 7: Legislatívno-technické úpravy v sankčných ustanoveniach v nadväznosti na úpravu v bode 3.*

**Výbor Národnej rady Slovenskej republiky pre pôdohospodárstvo a životné prostredie**

**Gestorský výbor odporúča schváliť**

1. V čl. I bode 13 sa slová „písm. w)“ nahrádzajú slovami „písm. x)“.

*Odôvodnenie k bodu 8:* *Legislatívno-technické úpravy v sankčných ustanoveniach v nadväznosti na úpravu v bode 3.*

**Výbor Národnej rady Slovenskej republiky pre pôdohospodárstvo a životné prostredie**

**Gestorský výbor odporúča schváliť**

1. V čl. I 15. bode § 16a sa slová „§ 7 ods. 1 písm. v)“ nahrádzajú slovami „§ 7 ods. 1 písm. w)“.

*Odôvodnenie k bodu 9: Legislatívno-technická úprava v súvislosti s prečíslovaním písmen v § 7 ods. 1.*

**Výbor Národnej rady Slovenskej republiky pre pôdohospodárstvo a životné prostredie**

**Gestorský výbor odporúča schváliť**

1. V čl. I sa za bod 15 vkladá nový bod 16, ktorý znie:

„16. Za § 17 sa vkladá § 17a, ktorý vrátane nadpisu znie:

„§ 17a

Oznamovacia povinnosť k úpravám účinným dňom vyhlásenia

Tento zákon bol prijatý v súlade s právne záväzným aktom Európskej únie v oblasti technických noriem a technických predpisov.13)“.“.

Nasledujúce body sa primerane prečíslujú.

*Odôvodnenie k bodu 10: V záverečných ustanoveniach sa dopĺňa odkaz na smernicu Európskeho parlamentu a Rady (EÚ) 2015/1535 z 9. septembra 2015, ktorou sa stanovuje postup pri poskytovaní informácií v oblasti technických predpisov a pravidiel vzťahujúcich sa na služby informačnej spoločnosti, keďže návrh zákona je predmetom vnútrokomunitárneho pripomienkového konania.*

**Výbor Národnej rady Slovenskej republiky pre pôdohospodárstvo a životné prostredie**

**Gestorský výbor odporúča schváliť**

1. V čl. I sa vypúšťa bod 16.

*Odôvodnenie k bodu 11: Ide o vypustenie ustanovenia, ktoré bolo už schválené iným zákonom z dôvodu blížiaceho sa termínu nadobudnutia účinnosti.*

Nasledujúci bod sa primerane prečísluje.

**Výbor Národnej rady Slovenskej republiky pre pôdohospodárstvo a životné prostredie**

**Gestorský výbor odporúča schváliť**

1. V čl. II sa pred bod 1 vkladá nový bod 1, ktorý znie:

„1. § 6 sa dopĺňa odsekom 13, ktorý znie:

„(13) Zakazuje sa energetické zhodnocovanie odpadu po dotriedení, ktorý je možné materiálovo zhodnotiť; to sa nevzťahuje na odpad, ktorý je možné energeticky zhodnotiť z dôvodu podľa § 81 ods. 27.“.“.

*Odôvodnenie k bodu 12:* *Vyslovene sa upravuje zákaz energeticky zhodnocovať odpad, ktorý môže byť zhodnotený resp. recyklovaný v dostupnom zariadení určenom  na materiálové zhodnotenie.*

*Tento princíp prednosti materiálovej recyklácie pred energetickým zhodnotením vyplýva zo samotnej hierarchie odpadového hospodárstva, v praxi však nie je rešpektovaný. Ustanovenie nadväzuje na vykonané zmeny v § 59 ods. 4 písm. d) a § 81 ods. 27, ktoré boli prijaté v predchádzajúcej novele zákona odpadoch.*

Doterajšie body sa primerane prečíslujú.

**Výbor Národnej rady Slovenskej republiky pre pôdohospodárstvo a životné prostredie**

**Gestorský výbor odporúča schváliť**

1. V čl. II, 1. bode sa odkaz a poznámka pod čiarou k odkazu 108a sa označuje ako odkaz a poznámka pod čiarou k odkazu 108aa.

Zároveň sa upraví úvodná veta k poznámke pod čiarou.

*Odôvodnenie k bodu 13: Ide o legislatívno-technickú úpravu, navrhované označenie odkazu a poznámky pod čiarou k odkazu 108a už v zákone č. 79/2015 Z. z. o odpadoch a o zmene a doplnení niektorých zákonov v znení neskorších predpisov existuje v § 81 ods. 26.*

**Ústavnoprávny výbor Národnej rady Slovenskej republiky**

**Výbor Národnej rady Slovenskej republiky pre financie a rozpočet**

**Výbor Národnej rady Slovenskej republiky pre hospodárske záležitosti**

**Výbor Národnej rady Slovenskej republiky pre pôdohospodárstvo a životné prostredie**

**Gestorský výbor odporúča schváliť**

1. Čl. II sa dopĺňa bodom 3, ktorý znie:

„3. V § 117 ods. 6 sa za slovo „podľa“ vkladajú slová „§ 6 ods. 13;“ a za slová „§ 79 ods. 16, 24;“ sa vkladajú slová „§ 81 ods. 27;“.“.

*Odôvodnenie k bodu 14:* *V rámci legislatívneho precizovania textu sa dopĺňajú sankcie k § 6 ods. 13 a § 81 ods. 27 zákona.*

**Výbor Národnej rady Slovenskej republiky pre pôdohospodárstvo a životné prostredie**

**Gestorský výbor odporúča schváliť**

1. Článok III znie:

„Čl. III

Tento zákon nadobúda účinnosť dňom vyhlásenia.“.

 V súvislosti s tým sa v čl. I, 15. bode nadpise § 16a slová „od 1. januára 2022“ nahrádzajú slovami „dňom vyhlásenia“.

*Odôvodnenie k bodu 15: Upravuje sa termín nadobudnutia účinnosti návrhu zákona s ohľadom na termíny prerokúvania v Národnej rade Slovenskej republiky.*

**Výbor Národnej rady Slovenskej republiky pre pôdohospodárstvo a životné prostredie**

**Gestorský výbor odporúča schváliť**

**V.**

Gestorský výbor odporúča hlasovať o bodoch zo spoločnej správy nasledovne:

 O bodoch 3 až 15 zo spoločnej správy hlasovať spoločne s návrhom gestorského výboru uvedené body **schváliť**.

O bodoch 1 a 2 zo spoločnej správy hlasovať s návrhom gestorského výboru uvedené body **neschváliť**.

**VI.**

 Gestorský výbor na základe stanovísk výborov k vládnemu návrhu zákona vyjadrených v ich uzneseniach uvedených pod bodom III. tejto správy a v stanoviskách poslancov gestorského výboru vyjadrených v rozprave k tomuto vládnemu návrhu zákona v súlade s § 79 ods. 4 a § 83 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov odporúča Národnej rade Slovenskej republiky vládny návrh zákona, ktorým sa mení a dopĺňa zákon č. 302/2019 Z. z. o zálohovaní jednorazových obalov na nápoje a o zmene a doplnení niektorých zákonov v znení neskorších predpisov a o zmene a doplnení zákona č. 79/2015 Z. z. o odpadoch a o zmene a doplnení niektorých zákonov v znení neskorších predpisov (tlač 641) **schváliť s pripomienkami.**

 Spoločná správa výborov Národnej rady Slovenskej republiky o prerokovaní vládneho návrhu zákona, ktorým sa mení a dopĺňa zákon č. 302/2019 Z. z. o zálohovaní jednorazových obalov na nápoje a o zmene a doplnení niektorých zákonov v znení neskorších predpisov a o zmene a doplnení zákona č. 79/2015 Z. z. o odpadoch a o zmene a doplnení niektorých zákonov v znení neskorších predpisov (tlač 641a) vo výboroch Národnej rady Slovenskej republiky v druhom čítaní bola schválená uznesením Výboru Národnej rady Slovenskej republiky pre pôdohospodárstvo a životné prostredie č. 178 z 9. decembra 2021.

 V citovanom uznesení výbor poveril spoločného spravodajcu výborov predložiť Národnej rade Slovenskej republiky spoločnú správu výborov a splnomocnil ho podať návrhy podľa § 81 ods. 2, § 83 ods. 4, § 84 ods. 2 a § 86 zákona o rokovacom poriadku Národnej rady Slovenskej republiky.

Jaroslav **K a r a h u t a,** v. r.

predseda výboru